Komission asetus (ETY) N:o 3368/88, annettu 28 päivänä lokakuuta 1988, asetuksen (ETY) N:o 1725/79 muuttamisesta tiettyjen eläinten rehuksi tarkoitetulle rasvattomalle maitojauheelle myönnettävää tukea koskevien säännösten osalta



Virallinen lehti nro L 296 , 29/10/1988 s. 0050 - 0050

Suomenk. erityispainos Alue 3 Nide 27 s. 0186

Ruotsink. erityispainos Alue 3 Nide 27 s. 0186



KOMISSION ASETUS (ETY) N:o 3368/88, annettu 28 päivänä lokakuuta 1988, asetuksen (ETY) N:o 1725/79 muuttamisesta tiettyjen eläinten rehuksi tarkoitetulle rasvattomalle maitojauheelle myönnettävää tukea koskevien säännösten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 10 artiklan 3 kohdan, sekä katsoo, että rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä 26 päivänä heinäkuuta 1979 annetun komission asetuksen (ETY) N:o 1725/79(3), sellaisena kuin se on viimeksi muutettuna asetuksella (ETY) N:o 3034/88(4), 4 artiklan 1 kohdassa säädetään, että tuen myöntäminen mainitun asetuksen nojalla rehuseoksiksi jalostetulle rasvattomalle maitojauheelle edellyttää suhteellisen vähimmäismäärän maitojauhetta sekoittamista rehuseoksiin; tämä velvoite poistettiin 1 päivästä lokakuuta 1988; tästä syystä olisi suotavaa mukauttaa mainitun asetuksen tiettyjä säännöksiä erityisesti pakkausmerkintöjen ja tarkastusjärjestelmän osalta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1725/79 seuraavasti: 1 Korvataan 4 artiklan 2 kohdan: a) a d kohdat seuraavasti: "a) seuraava maininta: 'Asetus (ETY) N:o 1725/79 rasvatonta maitojauhetta sisältävä rehuseos`; b) tiedot, joiden avulla tukea saava laitos voidaan tunnistaa. Tämä tieto voidaan esittää koodina, jolloin alkuperämaan ensimmäisen kirjaimen on sisällyttävä koodiin;" b) Lisätään alakohta seuraavasti: "Lisäksi pakkauksissa on oltava selvästi merkittynä rasvattoman maitojauheen pitoisuus sekä rehuseosten valmistuskuukausi ja -vuosi: - joko suljinjärjestelmän etiketissä - tai painettuna itse pakkauksessa." 2 Korvataan 10 artiklan 3 kohdan ensimmäisen alakohdan toinen lause seuraavasti: "Kun on kyse vähintään 50 prosenttia rasvatonta maitojauhetta sisältävien rehuseosten tarkastuksesta, rasvattoman maitojauheen määritys toteutetaan vähintään kahdesti suoritettavan, liitteessä III mainitun määritysmenetelmän mukaisesti.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä marraskuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 1988. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 110, 29.4.1988, s. 27 (3) EYVL N:o L 199, 7.8.1979, s. 1 (4) EYVL N:o L 271, 1.10.1988, s. 91